Сцяпан Варфаламеевіч Балкавец

Сцяпан Варфаламеевіч Балкавец ( — ) — беларускі ўрач і арганізатар аховы здароўяБалковец Степан Варфоломеевич  . Народны камісар аховы здароўя БССР (кастрычнік 1920 — 6 лістапада 1921).

 Біяграфія 
Нарадзіўся ў 1867 годзе ў Сакалове ў Расіі. У 1893 годзе скончыў медыцынскі факультэт Маскоўскага ўніверсітэта.

У 1893—1909 гадах загадваў земскай бальніцай у мястэчку Мсціж Барысаўскага павета, у лістападзе 1909 года займаў пасаду лекара для камандзіровак пры мінскім губернскім урачэбным аддзяленні. З 1909 года загадваў медыка-санітарным бюро пры губернскім медыцынскім савеце, з 1910 года займаў пасаду санітарнага ўрача мінскага губернскага ўрачэбнага аддзялення, з верасня 1913 года — адначасова памочніка мінскага губернскага ўрачэбнага інспектара.

Удзельнічаў у правядзенні першага губернскага з’езда ўрачоў (1908), у 1912 годзе — ва Усерасійскім з’ездзе бактэрыялогіі і санітарных урачоў, у ліпені 1913 года — у з’ездзе каўказскіх урачоў і прыродазнаўцаў, у красавіку 1917 года дэлегаваны на  урачоў у МасквеБеляцкий Д. П. // Здравоохранение Белоруссии. — 1975. — № 9. — С. 59-61..

У студзені 1919 года ўвайшоў у раду калегіі і ўзначаліў аддзел мінскага губернскага аддзела аховы здароўя.

З надыходам польскіх вайсковых частак у кастрычніку 1920 года камісарыят эвакуіравалі ў РослаўльНАРБ ф. 46, воп.1, т. 1, спр. 15, л. 41.. Камісарам аховы здароўя БССР часова прызначаны С. В. Балкавец (1867—1942), які ўзначальваў лячэбны аддзел Народнага Камісарыята аховы здароўя БССР у ліпені-жніўні 1920 года, а затым санітарна-супрацьэпідэмічны аддзел.

У 1922—1923 гадах быў галоўным урачом Мінскай гарадской амбулаторыі, з 1923 года — урачом цэнтральнай паліклінікі Мінска, членам Праўлення і бібліятэкарам Навуковага таварыства мінскіх урачоў.

С. В. Балкавец — выбітны дзеяч земскай медыцыны, ён заклаў падмурак для станаўлення і фарміравання прынцыпаў дзейнасці органаў аховы здароўя рэспублікі.

 Сям’я 

Меў сына Аляксандра Сцяпанавіча Балкаўца (? — сакавік 1929).

 Навуковая і педагагічная дзейнасць 

У пачатку 1920-х гадоў С. Балкавец выкладаў у Мінскай савецкай акушэрскай школеСтановление среднего медицинского образования в минске в первые годы советской власти (1920—1924)  .

Аўтар больш за 40 артыкулаў і падручніка для сясцёр міласэрнасці «Агульная і прыватная паталогія».

 Асобныя працы 

 Организация борьбы с чумой в г. Одессе / [Губ. сан. врач С. Балковец]. — Минск : паровая типо-лит. В. и И. Тасьман, [1910]. — 25 с.
 Холерная эпидемия 1910 г. в Минской губ. (1911)
 Общая и частная патология: Конспект для слушательниц Курсов сестер милосердия, сост. по прогр. Крас. креста / Д-р С. Балковец. — Минск : Губ. тип., 1915. — 70 с.
 Первые шаги советского здравоохранения в Белоруссии : (воспоминания участника)(1929)

 Крыніцы 

 Літаратура 
 Руководители санитарно-эпидемиологической службы Республики Беларусь. ― Минск, 2001.
 Организаторы здравоохранения Республики Беларусь. — Минск, 2006.
 Библиотеки и распространение научных знаний в Беларуси (ХVI-ХХ вв.)

Катэгорыя:Народныя камісары аховы здароўя БССР
Катэгорыя:Постаці беларускай аховы здароўя
Катэгорыя:Медыкі Беларусі